આસામમાં રાષ્ટ્રીય નાગરિક રજિસ્ટર (એનસીઆર)નો વિવાદ ઠંડો પડ્યો છે, ઉકેલાયો નથી, ત્યાં ભાજપના નેતૃત્વ હેઠળની મણિપુરની સરકારે આસામથી એક ડગલું આગળ વધીને વિધાનસભામાં એવો ખરડો પસાર કર્યો છે કે જેમાં ૧૯પ૧ પછી મણિપુરમાં સ્થાયી થયેલા નાગરિકોને કાયમી નિવાસી તરીકેનો દરજ્જો આપવામાં આવશે નહીં એવી જોગવાઈ કરવામાં આવી છે. તેઓએ કાં તો રાજ્ય છોડીને જવું પડશે અથવા ખાસ પ્રવેશ અને વર્ક-પરમિટ મેળવવી પડશે. આ ખરડાએ કેન્દ્ર સરકારને મુશ્કેલીમાં મૂકી દીધી છે. કેમ કે આ ખરડામાં નાગરિકતા માટે યોગ્યતા માટેની કટ-ઓફ તારીખ ર૦ વર્ષ પાછળની નક્કી કરી છે. એટલે કે આસામમાં ૧૯૭૧ પછી આવીને વસેલા લોકોને અયોગ્ય ઠરાવવામાં આવ્યા છે, જ્યારે મણિપુરમાં ૧૯પ૧ પછી આવીને વસેલા લોકોને અયોગ્ય ઠરાવવામાં આવનાર છે. હકીકતમાં મણિપુર રાજ્યની રચના જ ૧૯૭રમાં થયેલી છે. રાજ્યના રાજ્યપાલ નઝમા હેપતુલ્લા આ ખરડો ઉતાવળે મંજૂર કરવા ઇચ્છતા ન હોવાથી ગત સપ્તાહે દિલ્હી દોડી ગયા હતા. તેમણે વડાપ્રધાન નરેન્દ્ર મોદીને મળીને પરિસ્થિતિની જાણકારી આપી હતી. મણિપુરમાં વર્ચસ્વ ધરાવનાર મેઈતિ જાતિના દબાણ હેઠળ રાજ્ય સરકારે ખરડામાં નાગરિકતા અંગેની આવી જોગવાઈ કરી હોવાનું કહેવાય છે.